ai4bharat/Pralekha huggingface dataset:
अल्पसंख्यक कार्य मंत्रालय
वक्फ संपत्तियों की सौ प्रतिशत जियो टैगिंग और डिजिटीकरण के लिए कार्यक्रम लांच
अल्पसंख्यकों के लिए विकास कार्यक्रमों का 308 जिलों में विस्तार
केंद्रीय अल्पसंख्यक कार्य मंत्री श्री मुख्तार अब्बास नकवी ने आज यहाँ कहा कि वक्फ संपत्तियों की 100 प्रतिशत जियो टैगिंग एवं डिजिटाइजेशन के लिए युद्धस्तर पर कार्यक्रम शुरू किया गया है ताकि देश भर की वक्फ सम्पत्तियों का सदुपयोग समाज की भलाई के लिए किया जा सके।
श्री नकवी आज नई दिल्ली में केंद्रीय वक्फ परिषद् की 80वीं बैठक की अध्यक्षता कर रहे थे। श्री नकवी ने कहा कि स्वतंत्रता के बाद पहली बार प्रधानमंत्री श्री नरेंद्र मोदी के नेतृत्व वाली सरकार ने देश भर में वक्फ संपत्तियों पर स्कूल, कॉलेज, अस्पताल, सामुदायिक भवन आदि के निर्माण के लिए प्रधानमंत्री जन विकास कार्यक्रम  के तहत शत-प्रतिशत धन देने का निर्णय लिया है।
श्री नकवी ने कहा कि केन्द्र सरकार ने देश भर में वक्फ सम्पत्तियों का इस्तेमाल करके समाज विशेषकर आर्थिक रूप से पिछड़ी लड़कियों के शैक्षिक सशक्तिकरण एवं रोजगार परक कौशल विकास के लिए युद्धस्तर पर कार्यक्रम चलाने का फैसला लिया है।
श्री नकवी ने कहा कि केन्द्र देश भर की वक्फ संपत्तियों पर स्कूल, कॉलेज, आईटीआई, कौशल विकास केंद्र, बहु-उदेशीय सामुदायिक केंद्र "सद्भाव मंडप", "हुनर हब", अस्पताल, व्यावसायिक केंद्र, कॉमन सर्विस सेंटर आदि विकसित कर रही है।
श्री नकवी ने कहा कि पिछली सरकार में अल्पसंख्यक समुदायों के विकास के लिए केवल 90 जिले चिन्हित किए गए थे। वर्तमान सरकार ने विकास कार्यक्रमों का विस्तार देश के 308 जिलों में कर दिया है। देश भर में लगभग 5.77 लाख पंजीकृत वक्फ संपत्तियां हैं। उन्होंने कहा कि जियो टैगिंग और डिजिटीकरण से वक्फ रिकॉर्डों में पारदर्शिता और सुरक्षा आएगी।
श्री नकवी ने कहा कि वक्फ सम्पत्तियों को पट्टे पर देने की समीक्षा के लिए न्यायमूर्ति  श्री ज़कीउल्लाह खान के नेतृत्व में गठित 5 सदस्यीय कमेटी द्वारा रिपोर्ट सौंप दी गई है। कमेटी की रिपोर्ट की सिफारिशें वक्फ संपत्तियों के सदुपयोग एवं दशकों से विवाद में फंसी सम्पत्तियों को विवाद से बाहर निकालने के लिए वक्फ नियमों को सरल एवं प्रभावी बनाएगी। केंद्र सरकार इस कमेटी की सिफारिशों पर आवश्यक कदम उठा रही है।
श्री नकवी ने कहा कि सेंट्रल वक्फ कौंसिल, वक्फ रिकॉर्ड के डिजिटीकरण के लिए राज्य वक्फ बोर्डों को आर्थिक मदद दे रही है ताकि सभी राज्य वक्फ बोर्ड, वक्फ सम्पत्तियों के डिजिटीकरण का काम तय समय सीमा में पूरा कर सकें। वक्फ संपत्तियों की जीआईएस/जीपीएस मैपिंग का कार्य आईआईटी, रूड़की और अलीगढ़ मुस्लिम विश्वविद्यालय की सहायता से प्रारंभ किया गया है।
सेंट्रल वक्फ काउंसिल ने 20 राज्य वक्फ बोर्डों में विडियो कॉन्फ्रेंसिंग सुविधा प्रदान की है और इस वर्ष के अंत तक शेष राज्य वक्फ बोर्डों की यह सुविधा प्रदान कर दी जाएगी।
प्रधानमंत्री कार्यालय
प्रधानमंत्री ने मुंबई के ताजमहल पैलेस में एससीओ मिलेट खाद्य महोत्सव की प्रशंसा की
प्रधानमंत्री श्री नरेन्द्र मोदी ने मुंबई के ताजमहल पैलेस में आयोजित एससीओ मिलेट खाद्य महोत्सव की सराहना की है।
मुंबई के ताजमहल पैलेस में आयोजित एससीओ मिलेट खाद्य महोत्सव में जलगांव के ज्वार, नागपुर के मिलेट, औरंगाबाद की रागी को खाद्य सामग्री के रूप में शामिल किए जाने के बारे में स्थानीय सांसद श्री मनोज कोटक ने ट्वीट के माध्यम से जानकारी दी थी।
इसके उत्तर में प्रधानमंत्री ने अपने ट्वीट में कहा:
"मुंबई में श्री अन्न को लोकप्रिय बनाने का एक प्रशंसनीय प्रयास।"
प्रधानमंत्री कार्यालय
पहले क्वाड नेताओं के वर्चुअल शिखर सम्मेलन में प्रधानमंत्री की प्रारंभिक टिप्पणी
महामहिम,
राष्ट्रपति बिडेन,
प्रधान मंत्री मॉरिसन, एवं
प्रधान मंत्री सुगा,
दोस्तों के बीच होना अच्छा है!
मैं इस पहल के लिए राष्ट्रपति बिडेन का आभारी हूं।
महामहिम,
हम अपने लोकतांत्रिक मूल्यों, तथा स्वतंत्र, खुले एवं समावेशी हिंद-प्रशांत के प्रति अपनी प्रतिबद्धता द्वारा एकजुट हैं।
आज हमारा एजेंडा - टीकों, जलवायु परिवर्तन और उभरती प्रौद्योगिकियों जैसे क्षेत्रों को कवर करना- क्वाड को वैश्विक भलाई के लिए एक ताकत बनाता है ।
मैं इस सकारात्मक दृष्टिकोण को भारत के प्राचीन दर्शन वसुधैव कुटुंबकम के विस्तार के रूप में देखता हूं, जो दुनिया को एक परिवार के रूप में मानता है ।
हम अपने साझा मूल्यों को आगे बढ़ाने और एक सुरक्षित, स्थिर एवं समृद्ध हिंद-प्रशांत को बढ़ावा देने के लिए पहले से कहीं अधिक साथ मिलकर काम करेंगे।
आज की शिखर बैठक से पता चलता है कि क्वाड के युग की शुरूआत हो गई है।
अब यह क्षेत्र में स्थिरता का एक महत्वपूर्ण स्तंभ बना रहेगा ।
धन्यवाद।
संस्कृति मंत्रालय
राष्ट्रीय संस्मारक प्राधिकरण कल स्मारकों के संरक्षण पर प्रथम वैश्विक वेबिनार आयोजित करेगा
वैश्विक वेबिनार में 20 से अधिक देश भाग लेंगे
स्मारकों और धरोहरों के संरक्षण पर वैश्विक जागरूकता बढ़ाने के लिए राष्ट्रीय संस्मारक प्राधिकरण पं. दीनदयाल उपाध्याय की पुण्य तिथि के अवसर पर ‘स्मारकों के संरक्षण और राष्ट्रीय धरोहरों के संरक्षण के लिए उनके महत्व’ विषय पर आईसीसीआर  के सहयोग से 11 फरवरी, 2022 को एक वेबिनार आयोजित करेगा।
लगभग 20 देशों ने इसमें अपनी भागीदारी की पुष्टि कर दी है जिनमें बांग्लादेश, भूटान, जापान, ईरान, दक्षिण अफ्रीका, वेनेजुएला, इजरायल और अमेरिका भी शामिल हैं।
यह स्मारकों के संरक्षण पर अब तक का प्रथम वैश्विक वेबिनार है और पं. दीनदयाल उपाध्याय की पुण्य तिथि के अवसर पर इसका आयोजन किया जा रहा है। बड़ी संख्या में विद्वानों/राजनयिकों ने राष्ट्रीय स्मारकों और धरोहर स्थलों के संरक्षण के महत्व पर अपने विचार व्यक्त करने और स्मारकों पर उकेरी गई भूमि के लोगों की स्मृति को आगे बढ़ाने पर सहमति व्यक्त की है।
संस्कृति, पर्यटन एवं डोनर मंत्री श्री जी. किशन रेड्डी; विदेश व संस्कृति राज्य मंत्री श्रीमती मीनाक्षी लेखी; संस्कृति एवं संसदीय कार्य राज्य मंत्री श्री अर्जुन राम मेघवाल, और डॉ. विनय सहस्रबुद्धे, सांसद एवं अध्यक्ष, आईसीसीआर उद्घाटन सत्र में भाग लेंगे। सचिव, संस्कृति श्री गोविंद मोहन उद्घाटन भाषण देंगे।
राष्ट्रीय संस्मारक प्राधिकरण के अध्यक्ष श्री तरुण विजय ने कहा, ‘यह अपने प्रकार का असाधारण, अभूतपूर्व एवं प्रथम समारोह है जिसकी प्रेरणा हमें प्रधानमंत्री श्री नरेन्द्र मोदी के धरोहर संरक्षण के विचारों से मिली है। इस कार्यक्रम को विश्व भर से उत्साहजनक सहयोग मिला है। इससे सिद्ध होता है कि संस्कृति विश्व में सभी देशों को सीमा से परे जोड़ती है।’ इस अंतरराष्ट्रीय वेबिनार में सभी इच्छुक विद्वान एवं छात्र फेसबुक, यूट्यूब और ट्विटर पर जुड़ने के लिए आमंत्रित किए गए हैं। यह 11 फरवरी, 2022 को शाम 5.30 बजे से शाम 7.00 बजे तक आयोजित किया जाएगा।
फेसबुक, यूट्यूब और ट्विटर पर प्रतिभागियों के लिए लिंक इस प्रकार हैं:
फेसबुक
https://www.facebook.com/events/1271154926708589
ट्विटर – @nmanewdelhi
यूट्यूब
https://youtu.be/onlkJelPktQ
वित्त मंत्रालय
आयातित एवं निर्यात वस्तुओं से संबंधित विदेशी मुद्रा विनिमय दर अधिसूचित
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केंद्रीय उत्पाद एवं सीमा शुल्क बोर्ड  ने सं. 13/2019-कस्टम्स , दिनांक 21फरवरी, 2019 की अधिसूचना के पश्चात अनुसूची-I और अनुसूची-II में दर्ज प्रत्येक विदेशी मुद्रा, जिसका उल्लेख कॉलम  में किया गया है, की नई विनिमय दर निर्धारित की है जो आयात और निर्यात वस्तुओं के संदर्भ में कॉलम  में की गयी तत्संबंधी प्रविष्टि के अनुसार 8 मार्च, 2019 से प्रभावी होंगी।
अनुसूची- I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
50.55
|
|
48.35
|
|
2.
|
|
बहरीन दीनार
|
|
192.10
|
|
180.20
|
|
3.
|
|
कैनेडियन डॉलर
|
|
53.15
|
|
51.25
|
|
4.
|
|
चाइनीज युआन
|
|
10.60
|
|
10.30
|
|
5.
|
|
डेनिश क्रोनर
|
|
10.80
|
|
10.45
|
|
6.
|
|
यूरो
|
|
80.75
|
|
77.80
|
|
7.
|
|
हांगकांग डॉलर
|
|
9.10
|
|
8.75
|
|
8.
|
|
कुवैती दीनार
|
|
238.70
|
|
223.85
|
|
9.
|
|
न्यूजीलैंड डॉलर
|
|
48.80
|
|
46.60
|
|
10.
|
|
नॉर्वेजियन क्रोनर
|
|
8.25
|
|
7.95
|
|
11.
|
|
पौंड स्टर्लिंग
|
|
94.05
|
|
90.75
|
|
12.
|
|
कतरी रियाल
|
|
19.90
|
|
18.65
|
|
13.
|
|
सऊदी अरब रियाल
|
|
19.30
|
|
18.10
|
|
14.
|
|
सिंगापुर डॉलर
|
|
52.60
|
|
50.75
|
|
15.
|
|
दक्षिण अफ्रीकी रैंड
|
|
5. 10
|
|
4.75
|
|
16.
|
|
स्वीडिश क्रोनर
|
|
7.70
|
|
7.40
|
|
17.
|
|
स्विस फ्रैंक
|
|
71.15
|
|
68.45
|
|
18.
|
|
तुर्की लीरा
|
|
13.30
|
|
12.50
|
|
19.
|
|
यूएई दिरहम
|
|
19.70
|
|
18.50
|
|
20.
|
|
अमेरिकी डॉलर
|
|
71.00
|
|
69.30
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रति 100 इकाइयों की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
63.95
|
|
61.60
|
|
2.
|
|
कोरियाई वॉन
|
|
6.40
|
|
6.00
खान मंत्रालय
पिछले साल की तुलना में इस साल नवंबर, 2021 में खनिज पदार्थों का उत्पादन में 5 प्रतिशत बढ़ा
खान मंत्रालय के भारतीय खान ब्यूरो  के आंकड़ों के अनुसार, नवंबर, 2021  महीने के लिए खनन और उत्खनन क्षेत्र के खनिज पदार्थों के उत्पादन का सूचकांक 111.9 पर रहा जो पिछले वर्ष के स्तर की तुलना में 5 % अधिक था। अप्रैल-नवंबर 2020-21 की अवधि के लिए संचयी वृद्धि पिछले वर्ष की इसी अवधि की तुलना में 18.2 प्रतिशत बढ़ी है।
नवंबर, 2021 में महत्वपूर्ण खनिजों का उत्पादन स्तर था: कोयला 679 लाख टन, लिग्नाइट 33 लाख टन, प्राकृतिक गैस  2798 मिलियन घन मीटर, पेट्रोलियम  24 लाख टन, बॉक्साइट 1710 हजार टन, क्रोमाइट 259 हजार टन, कॉपर सांद्र 10 हजार टन, सोना 113 किलो, लौह अयस्क 194 लाख टन, सीसा सांद्र 30 हजार टन, मैंगनीज अयस्क 224 हजार टन, जस्ता सांद्र 132 हजार टन, चूना पत्थर 303 लाख टन, फास्फोराइट 122 हजार टन, मैग्नेसाइट 8 हजार टन और हीरा 15 कैरेट।
जिन महत्वपूर्ण खनिज पदार्थों के उत्पादन में नवंबर , 2020 की तुलना में नवंबर, 2021 में सकारात्मक वृद्धि देखने को मिली है उनमें सोना , मैग्नेसाइट , प्राकृतिक गैस   क्रोमाइट , लिग्नाइट , सीसा , जिंक सांद्र , और कोयला  शामिल हैं। नकारात्मक वृद्धि दर्शाने वाले अन्य महत्वपूर्ण खनिजों में: पेट्रोलियम  , लौह अयस्क , तांबा सांद्र , चूना पत्थर , बॉक्साइट  , फॉस्फोराइट , और मैंगनीज अयस्क । शामिल हैं।
एमजी /एएम/ केजे
(Visitor Counter : 202
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान में अब तक टीके की 113.68करोड़ खुराक दी जा चुकी हैं
- भारत में फिलहाल 1,28,555 सक्रिय मामले, 527 दिनों में सबसे कम
- सक्रिय मामले कुल मामलों के 1 प्रतिशत से भी कम, वर्तमान में 0.37प्रतिशत, मार्च 2020 के बाद से न्यूनतम
- संक्रमण से मुक्त होने की दर 98.28प्रतिशत;मार्च 2020 के बाद सर्वोच्च
- बीते 24 घंटे में 12,134मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,38,73,890हुई
- बीते 24 घंटे में देश में 10,197नये मामले दर्ज किये गए
- दैनिक पॉजिटिविटी दर 0.82प्रतिशत, पिछले 44दिनों से 2 प्रतिशत से कम
- साप्ताहिक पॉजिटिविटी दर 0.96प्रतिशत, पिछले 54दिनों से 2 प्रतिशत से कम
- अब तक कुल 62.70करोड़ जांच की गयी
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
विद्युत मंत्रालय
श्री राज कुमार सिंह ने कैबिनेट मंत्री के रूप में विद्युत और नवीन एवं नवीकरणीय ऊर्जा का कार्यभार संभाला
श्री राज कुमार सिंह ने विद्युत मंत्रालय और नवीन और नवीकरणीय ऊर्जा मंत्रालय में कैबिनेट मंत्री के रूप में कार्यभार संभाला।
यह जिम्मेदारी देने के लिए प्रधानमंत्री का आभार व्यक्त करते हुए श्री राज कुमार सिंह ने कहा कि प्रधानमंत्री ने जो भरोसा दर्शाया है हमें उस पर खरा उतरना है।
पदभार ग्रहण करने के बाद मीडिया के साथ अपनी संक्षिप्त बातचीत में श्री सिंह ने कहा कि हमने निर्धारित समय से पहले ही प्रधानमंत्री द्वारा निर्धारित विद्युतीकरण के लक्ष्यों को हासिल कर लिया है और हम यह सुनिश्चित करने का प्रयास करेंगे कि विद्युत और ऊर्जा क्षेत्र का लाभ आम आदमी तक पहुंचे।
इस अवसर पर कार्यालय में वरिष्ठ अधिकारियों ने उनका स्वागत किया।
प्रधानमंत्री कार्यालय
प्रधानमंत्री ने कोविड-19 हालात की समीक्षा के लिए होने वाली उच्च स्तरीय बैठकों के चलते अपना पश्चिम बंगाल दौरा रद्द किया
प्रधानमंत्री वर्तमान कोविड-19 हालात की समीक्षा के लिए कल उच्च स्तरीय बैठकों की अध्यक्षता करेंगें।
श्री मोदी ने ट्वीट किया, “कल, कोविड-19 के मौजूदा हालात की समीक्षा के लिए उच्च स्तरीय बैठकों की अध्यक्षता करूंगा। इस कारण, मैं पश्चिम बंगाल नहीं जाऊंगा।”
इलेक्ट्रानिक्स एवं आईटी मंत्रालय
क्वांटम कम्प्यूटिंग, आईओटी सुरक्षा और साइबर सुरक्षा सहित डीप-टेक में अनुसंधान एवं विकास के लिए यूआईडीएआई और एसईटीएस ने हाथ मिलाया
यह कदम क्षमता बढ़ाने और सूचना सुरक्षा पर आत्मनिर्भरता में सुधार के लिए मेक इन इंडिया पहल का हिस्सा
भारतीय विशिष्ट पहचान प्राधिकरण  और भारत सरकार के प्रधान वैज्ञानिक सलाहकार के कार्यालय के भाग इलेक्ट्रॉनिक लेनदेन और सुरक्षा के लिए सोसायटी  ने वृहस्पतिवार को डीप टेक क्षेत्र में उपकरणों और उत्पादों के विकास में सहयोग और संयुक्त अनुसंधान एवं विकास करने पर सहमति व्यक्त की।
समझौता ज्ञापन  के अंतर्गत दोनों संगठन साइबर सुरक्षा, आईओटी सुरक्षा, मोबाइल उपकरण सुरक्षा, फाइनेंशियल नेटवर्क स्लाइस सिक्योरिटी और हार्डवेयर सुरक्षा इत्यादि जैसे डीप टेक और उभरते तकनीकी क्षेत्रों में संयुक्त शोध करेंगे।
यह कदम 'मेक इन इंडिया' पहल का हिस्सा है और इसका उद्देश्य सूचना और साइबर सुरक्षा पर आत्मनिर्भरता में सुधार लाना और देश के बाहर विकसित उपकरणों पर निर्भरता कम करना है।
दोनों संगठनों के वैज्ञानिक और अधिकारी साइबर सुरक्षा, क्वांटम सुरक्षा और क्रिप्टोग्राफी केंद्रित नवाचारों जैसे क्वांटम रैंडम नंबर जेनरेटर, क्रिप्टो एपीआई लाइब्रेरी, क्वांटम सेफ क्रिप्टोग्राफी आदि के लिए आर्टिफिशियल इंटेलिजेंस और ब्लॉकचेन टेक्नोलॉजी पर काम करेंगे।
तदनुसार, एसईटीएस और यूआईडीएआई के अधिकारियों को न केवल यूआईडीएआई इकोसिस्टम में बल्कि अन्य महत्वपूर्ण आईटी अवसंरचना में भी उपयोग के लिए संयुक्त अनुसंधान परियोजनाओं को प्रस्तावित और कार्यान्वित करने तथा उपकरण/उत्पाद विकसित करने में शामिल किया जाएगा।
सुशासन के उपकरण और भारत के विशाल डिजिटल सार्वजनिक बुनियादी ढांचे की नींव के रूप में प्रौद्योगिकी डिजिटल इंडिया पहल का एक अभिन्न अंग रही है। प्रौद्योगिकी को अपनाना और उसका निरंतर उन्नयन यूआईडीएआई के कामकाज का एक प्रमुख तत्व है और साथ ही इसके आधार 2.0 रोडमैप का एक प्रमुख फोकस क्षेत्र है।
यूआईडीएआई ने निवासियों को 1.36 बिलियन से अधिक आधार संख्या जारी की है। प्रतिदिन 70 मिलियन से अधिक आधार आधारित प्रमाणित लेनदेन हो रहे हैं। कल्याण और सुशासन से संबंधित केंद्र और राज्य सरकारों की करीब 1,700 योजनाएं आधार का उपयोग करती हैं।
वित्त मंत्रालय
मुख्य आर्थिक सलाहकार ने भारतीय आर्थिक सेवा के अधिकारियों से कहा कि वें सामयिक विषयों और अर्थ नीति, आंकड़ों के विश्लेषण और प्रभावी कल्पनाओं से जुड़े साधनों और तकनीक की जानकारी रखें; उन्होंने एक साझा मंच पर आईईएस अधिकारियों के बीच अनुभवों और बेहतर कार्य प्रणाली को नियमित रूप से साझा करने पर जोर दिया
मुख्य आर्थिक सलाहकार डॉ. कृष्णमूर्ति सुब्रमण्यम ने भारतीय आर्थिक सेवा  के अधिकारियों से कहा है कि वे अन्य बातों के अलावा सामयिक विषयों और अर्थ नीति, आंकड़ों के विश्लेषण और प्रभावी कल्पनाओं से जुड़े साधनों और तकनीक की जानकारी रखें। उन्होंने जोर देकर आईईएस अधिकारियों के बीच एक साझा मंच पर अनुभवों और बेहतरीन कार्य प्रणाली को साझा करने की आवश्यकता पर बल दिया। डॉ. सुब्रमण्यम कल नई दिल्ली में आईईएस अधिकारियों को संबोधित कर रहे थे। करीब आधा दिन तक चले विचार-विमर्श के सत्र के दौरान आर्थिक नीति बनाने और देश में उनके कार्यान्वयन के लिए आईईएस अधिकारियों का प्रभावी योगदान बढ़ाने पर चर्चा हुई। सरकार के विभिन्न मंत्रालयों और विभागों में विभिन्न स्तरों पर तैनात 130 से अधिक आईईएस अधिकारियों ने इस सत्र में भाग लिया।
इस बात पर सहमति बनी कि आईईएस अधिकारी सरकार को हर प्रकार की सलाह देकर नीति निर्माण में योगदान दे सकते हैं। मुख्य आर्थिक सलाहकार ने भारत और विदेश के सर्वश्रेष्ठ शिक्षण संस्थानों में प्रशिक्षण कार्यक्रमों के जरिए लगातार जानकारी हासिल करने की वकालत की और कहा कि इन्हें ऑन लाइन प्रशिक्षण पाठ्यक्रमों द्वारा प्रदान की गई सुविधाओं के प्रभावी इस्तेमाल के साथ जोड दिया जाना चाहिए।
आईईएस अधिकारियों ने विकास और आईईएस अधिकारियों की सरकार के वरिष्ठ स्तरों तक पहुंच के लिए वित्त मंत्रालय में आर्थिक मामलों के विभाग के प्रति आभार व्यक्त किया।
संघ लोक सेवा आयोग
भारतीय आर्थिक सेवा/ भारतीय सांख्यिकी सेवा परीक्षा, 2022
संघ लोक सेवा आयोग द्वारा 24 से 26 जून, 2022 तक आयोजित भारतीय आर्थिक सेवा, 2022 में व्यक्तित्व परीक्षण हेतु लिए गए साक्षात्कार के परिणाम के आधार पर निम्नलिखित सूचियां योग्यताक्रम में उन उम्मीदवारों की हैं जिनकी अनुशंसा भारतीय आर्थिक सेवा तथा भारतीय सांख्यिकी सेवा में पदों पर नियुक्ति के लिए की गई हैं
सरकार द्वारा भरे जाने वाले पदों के प्रयोजनार्थ सूचित रिक्तियों की संख्या निम्नानुसार हैं-
|
|
सेवा
|
|
सामान्य
|
|
आर्थिक रूप से कमजोर वर्
|
|
ओबीसी
|
|
एसटी
|
|
एसटी
|
|
कुल
|
|
भारतीय आर्थिक सेवा
|
|
10
|
|
02
|
|
06
|
|
04
|
|
02
|
|
24

|
|
भारतीय सांख्यिकी सेवा
|
|
12
|
|
03
|
|
08
|
|
04
|
|
02
|
|
29 
भारतीय आर्थिक सेवा/भारतीय सांख्यिकी सेवा में नियुक्ति हेतु अनुशंसित उम्मीदवारों की संख्या निम्नानुसार है-
|
|
सेवा
|
|
सामान्य
|
|
आर्थिक रूप से कमजोर वर्ग
|
|
ओबीसी
|
|
एसटी
|
|
एसटी
|
|
कुल
|
|
भारतीय आर्थिक सेवा
|
|
08
[01 बेंचमार्क सहित विकलांगता -3 सहित]
|
|
02
|
|
07
|
|
04
|
|
02
|
|
23|
|
भारतीय सांख्यिकी सेवा
|
|
07
[01 बेंचमार्क सहित विकलांगता -1 सहित]
|
|
05
|
|
11
|
|
04
|
|
02
|
|
29डीओपीटी के दिनांक 15 जनवरी 2018 के कार्यालय ज्ञापन 36035/2/2017-Estt. के अनुसार PwBD-5 के लिए आर्थित वर्तमान वर्ष की रिक्ति के लिए उपयुक्त PwBD-5 उम्मीदवार की अनुपलब्धता के कारण अनारक्षित श्रेणी की 01 रिक्ति को खाली रखा गया है।
नियुक्तियां, अनिवार्य रूप से, मौजूदा नियमों औऱ उपलब्ध रिक्तियों की संख्या के अनुसार की जाएंगी।
निम्नलिखित अनुक्रमांक वाले अनुशंसित उम्मीदवारों की उम्मीदवारी अनंतिम है-
भारतीय आर्थिक सेव 
0870310 0871496 1170076
भारतीय सांख्यिकी सेवा 
0280155 0280202 0280212 0880174 1080010 1180118
जिन उम्मीदवारों का परिणाम अनंतिम रखा गया है उन्हें नियुक्ति प्रस्ताव तब तक जारी नहीं किया जाएगा जब तक तक आयोग ऐसे उम्मीदवारों से मंगाए गए मलू दस्तावेजों की जाचं नहीं कर लेता और इन उममीदवारों की अनिंतम स्थिति को स्पष्ट नहीं कर देता। ऐसे उम्मीदवार की अनंतिम स्थिति अंतिम परिणाम की घोषणा की तारीख से केवल तीन माह की
अविध के लिए मान्य होगी। ऐसे अनंतिम उममीदवार अपने मूल दस्तावेज आयोग में जमा करेंगे। यदि कोई उममीदवार आयोग द्वारा अपेक्षित दस्तोवज निर्धारित अविध में जमा करने में विफल रहता है, तो उसकी उम्मीदवारी रद्द कर दी जाएगी और इस सबंध में आगे किसी पत्र आदि पर
विचार नहीं किया जाएगा।
संघ लोक सेवा आयोग के पᳯरसर में परीक्षा भवन के निकट ‘सुविधा काउंटर’ स्थित है। उम्मीदवार अपनी परीक्षा/भर्ती से सबंधित किसी प्रकार की जानकारी/स्पष्टीकरण व्यक्तिगत रूप से अथवा टेलीफोन नं. 011-23385271 तथा 23381125 पर प्रात: 10.00 बजे से सायं
5.00 बजे के बीच किसी भी कार्य दिवस में प्राप्त कर सकते ह। परीक्षा परिणाम, संघ लोक सेवा आयोग की वेबसाइट अथार्त् www.upsc.gov.in पर भी उपलब्ध होगा। उममीदवारों के अंक, परिणाम के प्रकाशन की तारीख से पन्द्रह दिनों के भीतर पर उपलब्ध करा दिए जाएंगे।
आईईएस परीक्षा 2022 का परिणाम जानने के लिए यहां क्लिक करें
आईएसएस परीक्षा 2022 का परिणाम जानन के लिए यहां क्लिक करें
शिक्षा मंत्रालय
श्री धर्मेंद्र प्रधान ने श्री पुष्कर सिंह धामी के साथ विद्या समीक्षा केंद्र का उद्घाटन किया और 141 पीएम श्री स्कूलों और 40 बिस्तरों वाले नेताजी सुभाष चंद्र बोस आवासीय विद्यालय की आधारशिला रखी
विद्या समीक्षा केंद्र उत्तराखंड के 23.50 लाख स्कूली छात्रों के अध्ययन परिणामों को बेहतर बनाने की दिशा में एक प्रभावी कदम - श्री धर्मेंद्र प्रधान
राज्य में 141 पीएम श्री स्कूल उत्कृष्टता हासिल करने के लिए मौजूदा स्कूलों के लिए एक मॉडल के रूप में काम करेंगे - श्री धर्मेंद्र प्रधान
21वीं सदी की ज्ञान-आधारित अर्थव्यवस्था के निर्माण के लिए एनईपी 2020 एक तार्किक दस्तावेज़- - श्री धर्मेंद्र प्रधान
केंद्रीय शिक्षा और कौशल विकास और उद्यमिता मंत्री श्री धर्मेंद्र प्रधान ने उत्तराखंड के मुख्यमंत्री श्री पुष्कर सिंह धामी के साथ, विद्या समीक्षा केंद्र का उद्घाटन किया और देहरादून, उत्तराखंड में आज 141 पीएम श्री स्कूलों और नेताजी सुभाष चंद्र बोस आवासीय विद्यालय की आधारशिला रखी। इस कार्यक्रम में वरिष्ठ अधिकारी, गणमान्य व्यक्ति और प्रतिष्ठित शिक्षाविद् भी उपस्थित थे।
सभा को संबोधित करते हुए श्री प्रधान ने कहा कि प्रौद्योगिकी आधारित और आधुनिक डेटा संचालित मॉडल विद्या समीक्षा केंद्र उत्तराखंड के 23.50 लाख स्कूली छात्रों के अध्ययन परिणामों को बेहतर बनाने की दिशा में एक प्रभावी कदम होगा। उन्होंने उल्लेख किया कि गुजरात के मुख्यमंत्री के रूप में कैसे श्री नरेन्द्र मोदी ने राज्य में विद्या समीक्षा केंद्र की शुरुआत की थी। एनईपी2020 की शुरुआत के बाद इसका विस्तार पूरे देश में कर दिया गया है। उन्होंने कहा कि उत्तराखंड में केंद्र के उद्घाटन के साथ ही, राज्य ने गुजरात शिक्षा मॉडल की तर्ज पर विद्या समीक्षा केंद्र शुरू किया है।
उन्होंने उल्लेख किया कि प्रदर्शन, उपस्थिति आदि पर डेटा के अलावा दीक्षा पोर्टल की सामग्री और जिला शिक्षा एवं प्रशिक्षण संस्थान  का डेटा, राज्य की स्कूली शिक्षा पर पूरी जानकारी पोर्टल पर उपलब्ध होगी। श्री प्रधान ने इस बात पर भी प्रकाश डाला कि 21वीं सदी की ज्ञान-आधारित अर्थव्यवस्था के निर्माण के लिए एनईपी 2020 एक तार्किक दस्तावेज़ है। उन्होंने यह भी उल्लेख किया कि राज्य में 141 पीएम श्री स्कूल उत्कृष्टता हासिल करने के लिए मौजूदा स्कूलों के लिए एक मॉडल के रूप में काम करते हैं। नेताजी सुभाष चंद्र बोस आवासीय विद्यालय उपेक्षित बच्चों की पढ़ाई पूरी कराएगा।
उन्होंने राष्ट्रीय अनुसंधान फाउंडेशन के अनुरूप अनुसंधान छात्रवृत्ति शुरू करने के लिए राज्य के मुख्यमंत्री और शिक्षा मंत्री को भी बधाई दी, जिसमें राज्यों के शिक्षकों को उनकी अनुसंधान परियोजनाओं के लिए अनुदान प्राप्त होगा। उन्होंने यह भी उल्लेख किया कि आज छात्रों को प्रदान की गई छात्रवृत्तियां उनकी शिक्षा प्रणाली को मजबूत करने की दिशा में राज्य की प्रतिबद्धता की पुष्टि करती हैं। उन्होंने एनईपी2020 के कार्यान्वयन और प्रधानमंत्री श्री नरेन्द्र मोदी की कल्पना को वास्तविकता में बदलने के लिए अपना सहयोग देने के लिए राज्य शिक्षा विभाग को बधाई दी।
भारत की जी20 अध्यक्षता के सफल समापन के बारे में बात करते हुए, श्री प्रधान ने उल्लेख किया कि प्रधानमंत्री श्री नरेन्द्र मोदी ने एनईपी 2020 को एक वैश्विक मॉडल के रूप में पेश किया है और सदस्य देशों और अंतर्राष्ट्रीय संगठनों द्वारा इसकी सराहना की गई है। उन्होंने इस बात पर जोर दिया कि इससे न केवल 30 करोड़ भारतीय छात्रों को लाभ होगा बल्कि पूरी दुनिया के छात्रों के लिए एक मानक स्थापित होगा।
बाद में, श्री धर्मेंद्र प्रधान ने उत्तराखंड के बिधौली में पेट्रोलियम और ऊर्जा अध्ययन विश्वविद्यालय में अमृत काल संवाद में भाग लिया।
प्रधानमंत्री कार्यालय
ऑस्ट्रेलियाई संसद ने भारत के साथ मुक्त व्यापार समझौते को मंजूरी दी
ईसीटीए का हमारे व्यापारिक समुदाय भरपूर स्वागत करेंगे: प्रधानमंत्री
प्रधानमंत्री श्री नरेन्द्र मोदी ने ऑस्ट्रेलियाई संसद द्वारा भारत के साथ मुक्त व्यापार समझौते को मंजूरी दिए जाने पर ऑस्ट्रेलिया के प्रधानमंत्री श्री एंथनी अल्बनीस को धन्यवाद दिया है।
श्री मोदी ने यह भी कहा कि आर्थिक सहयोग और व्यापार समझौते  का हमारे व्यापारिक समुदायों द्वारा भरपूर स्वागत किया जाएगा तथा यह भारत-ऑस्ट्रेलिया व्यापक रणनीतिक साझेदारी को और मजबूत करेगा।
ऑस्ट्रेलियाई प्रधानमंत्री एंथोनी अल्बनीस के एक ट्वीट के जवाब में, प्रधानमंत्री ने ट्वीट किया;
“धन्यवाद पीएम @AlboMP! भारत-ऑस्ट्रेलिया ईसीटीए के लागू होने का हमारे व्यापारिक समुदायों द्वारा भरपूर स्वागत किया जाएगा तथा यह भारत-ऑस्ट्रेलिया व्यापक रणनीतिक साझेदारी को और मजबूत करेगा।”
रक्षा मंत्रालय
मिलन 2020 के लिए एमपीसी विशाखापत्तनम में संपन्न
मिलन अभ्यास के लिए मिड प्लानिंग कॉन्फ्रेंस  8 नवम्बर, 2019 को विशाखापत्तनम के मुख्यालय ईएनसी विशाखापत्तनम में संपन्न हो गया। इस तीन दिवसीय सम्मेलन में 17 मित्र विदेशी नौसेनाओं के 29 प्रतिनिधि मंडलों ने भाग लिया। उद्घाटन संबोधन के दौरान कमोडोर संजीव ईसार, कमोडोर मिलन ने मार्च 2020 में विशाखापत्तनम में आयोजित होने वाले मिलन 2020 के व्यापक कार्यक्रम का विवरण प्रस्तुत किया। सम्मेलन के दौरान प्रतिभागी देशों के शिष्टमंडलों के साथ मिलन 2020 के बंदरगाह एवं समुद्र चरण के दौरान योजनाबद्ध अभ्यास की संभावना पर विस्तार से चर्चा की गई।
मिलन एक द्विवार्षिक बहुपक्षीय नौसेना अभ्यास की श्रृंखला है, जो 1995 में आरंभ हुई। यह पिछले वर्ष तक अंडमान एवं निकोबार कमान  में आयोजित किया जाता था, जिसे पहली बार अभ्यास की बढ़ती संभावना एवं जटिलता के साथ ईएनसी पर आयोजित किया जा रहा है। मिलन 2020 का उद्देश्य मित्र विदेशी नौसेना के बीच व्यावसायिक संपर्कों को बढ़ाना एवं सामुद्रिक क्षेत्र में एक-दूसरे की शक्तियों तथा सर्वश्रेष्ठ प्रचलनों से सीख हासिल करना है। यह कार्यक्रम आपसी हितों के क्षेत्रों में एक-दूसरे से परस्पर संपर्क बनाए रखने के लिए मित्र विदेशी नौसेनाओं के ऑपरेशनल कमांडरों के लिए भी एक उल्लेखनीय अवसर उपलब्ध कराएगा।
पत्तन, पोत परिवहन और जलमार्ग मंत्रालय
श्री सर्बानंद सोनोवाल ने अरुणाचल प्रदेश के बोलेंग में यूनिइंग फेस्टिवल मनाया
यूनिइंग फेस्टिवल एक वसंतोत्सव है, जो वसंत मौसम की शुरुआत और आदि समुदाय के नए साल का प्रतीक है
इस उत्सव में पवित्र पूजा और सौहार्द का प्रदर्शन एक भारत श्रेष्ठ भारत की भावना को शक्ति देता है
पत्तन, पोत परिवहन और जलमार्ग मंत्रालय तथा आयुष मंत्री श्री सर्बानंद सोनोवाल ने अरुणाचल प्रदेश के बोलेंग में रंग-बिरंगे सियांग यूनिइंग महोत्सव में भाग लिया। यह फेस्टिवल आदि समुदाय का एक महत्वपूर्ण उत्सव है।
यूनिइंग महोत्सव खेती के मौसम की शुरुआत, आदि समुदाय के नए साल की शुरुआत, वसंत ऋतु के आगमन के साथ-साथ इस समुदाय के बीच आपसी संबंधों को सशक्त करने का एक शानदार तरीका है।
इस कार्यक्रम को संबोधित करते हुए श्री सोनोवाल ने कहा कि आज यहां पवित्र लेकिन रंग-बिरंगे सियांग यूनिइंग फेस्टिवल में भाग लेना खुशी की बात है। उन्होंने कहा कि अरुणाचल प्रदेश और पूर्वोत्तर भारत के लोगों की संस्कृति एवं परंपराएं देश की अनूठी संपदा हैं। श्री सोनोवाल ने कहा कि आदि समुदाय के बीच पवित्र पूजा, सौहार्द के इस तरह के प्रदर्शन को देखकर मुझे अत्यधिक खुशी होती है। यह प्रधानमंत्री श्री नरेन्द्र मोदी जी की 'एक भारत श्रेष्ठ भारत' की भावना का सटीक उदाहरण है। मैं इस अवसर पर अपने सभी भाइयों एवं बहनों को इस मौसम की शुभकामनाएं देता हूं क्योंकि आप प्रेम, करुणा और देखभाल के साथ प्रकृति मां के उपहार का जश्न मनाते हैं।
इस समारोह में अरुणाचल पूर्व निर्वाचन क्षेत्र का प्रतिनिधित्व करने वाले लोकसभा सांसद श्री तपीर गाओ ने भी भाग लिया।